**PJ Liguori** (s. 11. joulukuuta 1990) on britannianitalialainen tubettaja ja elokuvatuottaja. Hänet tunnetaan parhaiten YouTube-kanavastaan **KickThePj,** jolla on lähes 1,4 miljoonaa tilaajaa (joulukuu 2020). Liguori on erikoistunut moniin erilaisiin taiteellisiin alueisiin kuten käsikirjoittamiseen, ohjaamiseen, laulujen kirjoittamiseen, rekvisiittaan, näyttelemiseen, tuotantoon, leikkaukseen, ääneen, kuvataiteeseen, käsitöihin, kirjoittamiseen ja puvustamiseen. Hänen merkittävimmät työnsä ovat komediafantasia verkkosarja *Oscar's Hotel for Fantastical Creatures*, 'Color Bandits' ja 'Forever Train'.

Varhainen elämä
---------------

Liguori syntyi Peterboroughissa, Cambridgeshiressä italialaisille vanhemmille. Hän opiskeli University for the Creative Arts yliopistossa Farnhamissa, Surreyssa erikoistuen digitaaliseen elokuvataiteeseen sekä kuvaamataiteeseen. Liguori valmistui kandidaatiksi vuonna 2013.  Liguori sai Iso-Britannian kansalaisuuden maaliskuussa 2015.

Ura
---

Liguori latasi ensimmäisen videonsa YouTube-palveluun vuoden 2007 alussa 16-vuotiaana. Liguori julkaisee kanavallaan paljon erilaista sisältöä, mm. taideprojekteja, pelivideoita, haasteita, vlogeja ja musiikkia. Hänellä on myös sivukanava, PJTheKick.

Liguori julkaisi 7. lokakuuta 2011 albumin nimeltä *Stories from Somewhere.* Albumi on kokoelma novelleja, jotka on kerrottu kappaleiden muodossa.

Marraskuussa 2012 Liguori voitti Virgin Media -palkinnon lyhytelokuvastaan *PJ, Tiny Planet Explorer*.  Liguori on myös palkittu parhaan ohjaajan palkinnolla elokuvasarjastaan *Oscar's Hotel for Fantastical Creatures* vuoden 2016 Streamy Awards-palkintogaalassa. Lokakuussa 2016 Ligouri nimitettiin British Online Creator Awards -palkintogaalassa (BONCAs) Britannian vuoden sisällöntuottajaksi (Creator of the Year). Liguori nimitettiin myös BONCAs Series of the Year -sarjaan *Oscar's Hotel for Fantastical Creatures* -elokuvasarjastaan, mutta hävisi Adrian Blissille.

Liguori on esiintynyt kahdessa jaksossa Benjamin Cookin kaksitoistaosaisessa verkkosarjassa *Becoming YouTube.*

Vuonna 2018 Liguori järjesti kaksi live-esitystä kotikaupungissaan Brightonissa ja paljasti myöhemmin, että ne olivat testinäytöksiä suunnitellulle live-kiertueelle Isossa-Britanniassa.  Saman vuoden syyskuussa ja lokakuun alussa Liguori matkusti kahteentoista kaupunkiin esityksellään 'Space Trip. Esitys oli elävää tarinankerrontaa, perustuen kuvitteelliseen Kazamin planeetaan ja sen vaarallisiin asukkaisiin. Kiertueella esiintyi myös kolme vierailevaa tähteä: Dean Dobbs, Bertie Gilbert ja Chris Kendall, jotka kaikki ovat tehneet yhteistyötä Liguorin kanssa aiemmin. 

Liguori ohjasi vuoden 2019 musiikkivideon Dodie Clarkin singlelle '' Monster ''.

Filmografia
-----------

### *Oscar's Hotel For Fantastical Creatures*

Loppuvuodesta 2014, Liguori teki yhteistyötä New Form Digital -tuotantoyhtiön kanssa luodakseen 10 minuutin kestoisen lyhytelokuvan pilotin nimeltä *Oscar's Hotel for Fantastical Creatures (=Oscarin Hotelli Ihmeellisille Olennoille).* Elokuva seuraa Oliver-nimistä nuorta miestä, joka vierailee setänsä hotellissa joka osoittautuu vastaanottavan epätavallisia vieraita: hirviöitä. Eräs hirviö aiheuttaa yhtäkkiä tuhoja hotellissa, ja Oliver - uusien ystävien kanssa - päihittää pedon. Liguori ilmoitti huhtikuussa 2015, että Vimeo rahoittaisi ja julkaisisi *Oscar's Hotelin* kuuden jakson verkkosarjana, nimeltään *Oscar's Hotel for Fantastical Creatures*. Sarjan ovat tuottaneet New Form Digital ja The Jim Henson Company. Verkkosarjan ensimmäinen jakso näytettiin Vimeossa 15. syyskuuta 2015, ja uusi jakso ilmestyi viikoittain kuuden viikon ajan. 

### Colour Bandits

Kesäkuussa 2013 Liguori julkaisi videon YouTube-kanavallaan nimellä *Color Bandits (=Värivarkaat)*. Elokuva kuvaa Liguoria 'värivarkaana', jolla on yllään vain valkoisia vaatteita ja iholla valkoista maalia. Elokuvan ovat kehittäneet PJ Liguori, Sophie Newton, Jamie Swarbrick ja Louis Grant. 

### The Forever Train

Lokakuussa 2013 Liguori julkaisi lyhyen 8 minuutin elokuvan *The Forever Train (=Ikuisuusjuna).* Lyhytelokuvan ovat luoneet PJ Liguori, Sophie Newton, Jamie Swarbrick ja Louis Grant. Elokuva kertoo tarinan matkustajasta (Chris Kendall) läpi ajan kulkevassa The Forever Train -junassa. Junassa matkustajalla on humoristisia kohtaamisia muiden hirviöiden ja olentojen kanssa, hänen yrittäessä löytää matkalaukkuaan ja matkalippuaan. Elokuvassa on mukana useita tubettajia, mukaan lukien Chris Kendall, Thomas Ridgewell, Daniel Howell, Phil Lester ja Dodie Clark.

Palkinnot ja ehdokkuudet
------------------------

| Vuosi | Palkintogaala | Palkinto | Ehdokas | Tulos | Viite |
| --- | --- | --- | --- | --- | --- |
| 2012 | Virgin Media Awards | Yleisön suosikki | *PJ, Tiny Planet Explorer* | Voitto |  |
| 2016 | Summer in the City Awards | Vuoden lyhytelokuva | *Hair and Brimstone* | Ehdokkuus |  |
| 2016 | Streamy Awards | Paras roolitus | *Oscar's Hotel for Fantastical Creatures* | Ehdokkuus |  |
| 2016 | Streamy Awards | Ohjaus | *Oscar's Hotel for Fantastical Creatures* | Voitto |  |
| 2016 | British Online Creator Awards | Vuoden sarja | *Oscar's Hotel for Fantastical Creatures* | Ehdokkuus |  |
| 2016 | British Online Creator Awards | Vuoden sisällöntuottaja | Hän itse | Ehdokkuus |  |
| 2017 | Summer in the City Awards | Artisaanipalkinto | Hän itse | Ehdokkuus |  |
| 2018 | Summer in the City Awards | Vuoden sisällöntuottajavideo | *OCEAN KID* | Ehdokkuus |  |
|

Lähteet
-------

1. ↑  Hodson: Meet KickThePJ: YouTuber, Animator, Musician And PewDiePie’s BFF *wetheunicorns.com*.  19 October 2016. Viitattu 19 June 2019.
2. 1 2  Wigley: Virgin Media Shorts 2012 winner announced *bfi.org.uk*.  7 April 2014. Viitattu 19 June 2019.
3. ↑  Turner: PJ Liguori Announces Live Shows *teneightymagazine.com*.  21 January 2018. Viitattu 19 June 2019.
4. ↑  Weiss: Vlogger KickThePJ To Embark On UK-Wide ‘Space Trip’ Tour This Fall *tubefilter.com*.  31 July 2018. Viitattu 19 June 2019.
5. ↑  Fitzgerald: Sammy Paul Discusses Music Video for dodie’s Monster *teneightymagazine.com*.  22 January 2019. Viitattu 8 July 2019.
6. ↑  Spangler: Jim Henson Co. Creates Creatures for ‘Oscar’s Hotel’ Series from YouTube Filmmaker PJ Liguori *variety.com*.  21 July 2015. Viitattu 19 June 2019.
7. ↑  Campos: The Most Artistic Videos YouTuber KickThePj Has Made *studybreaks.com*.  18 January 2019. Viitattu 19 June 2019.
8. ↑  Sutton: Summer in the City Awards 2016 Round-Up *teneightymagazine.com*.  14 August 2016. Viitattu 26 June 2019.
9. 1 2  6th Annual Nominees *The Streamy Awards*. Viitattu 28.12.2020. (englanniksi)
10. 1 2  BONCAs 2016: Recap *teneightymagazine.com*. Viitattu 28.12.2020. (englanniksi)
11. ↑  Griffin: Summer in the City Awards 2017 Round-Up *teneightymagazine.com*.  7 August 2017. Viitattu 26 June 2019.
12. ↑  Beveridge: Summer in the City Awards 2018 Round-Up *teneightymagazine.com*.  12 August 2018. Viitattu 26 June 2019.

Aiheesta muualla
----------------

* PJ Liguori Internet Movie Databasessa. (englanniksi)